Πόλεμοι του Μεγάλου Αλεξάνδρου
Mε την ονομασία πόλεμοι του Μεγάλου Αλεξάνδρου εννοούνται συνολικά οι εκστρατείες του βασιλιά της Μακεδονίας Αλέξανδρου Γ' του Μεγάλου, ως επικεφαλής των ενωμένων Ελλήνων, από το 335 ως το 323 π.Χ.. Οι πόλεμοι αυτοί είχαν ως αποτέλεσμα την κατάκτηση της αχανούς Περσικής Αυτοκρατορίας των Αχαιμενιδών, και τη δημιουργία, στη θέση της, ελληνιστικής αυτοκρατορίας που εκτεινόταν από τα Βαλκάνια ως την Ινδία. Οι πόλεμοι του Μεγάλου Αλεξάνδρου σηματοδότησαν το τέλος της κλασσικής περιόδου και την αρχή της ελληνιστικής, και ως εκ τούτου θεωρούνται ένα από τα σημαντικότερα γεγονότα της αρχαιότητας, αν όχι το σημαντικότερο.